Hei, denne artikkelen er over ett år gammel og kan inneholde utdatert informasjon

(Dagbladet): Frp-politiker Christian Tybring-Gjedde langer ut mot NRK og «Skavlan» etter fredagens program der Sverigedemokraternas (SD) partileder Jimmie Åkesson var en av gjestene.

På Facebook skriver Tybring-Gjedde sent fredag kveld:

- Skavlans trakassering av SD-leder Jimmie Åkesson i kveldens program var en skam for NRK, skriver Tybring-Gjedde.

- Respektløst Politikeren fortsetter:

GJEST: Sverigedemokraternas partileder Jimmie Åkesson. Foto: ANDERS WIKLUND / TT / NTB scanpix Vis mer

- Skavlans respektløse behandling av sin langtidssykemeldte gjest var en studie i vulgær elitistisk propagandajournalistikk. Unnskyld Sverige, skriver han.

Skavlan-intervjuet har også fått oppmerksomhet i Sverige etter at programleder Fredrik Skavlan konfronterer Åkesson og spør om han vil stille ultimatum og benytte anledningen til å felle regjeringen når han er tilbake som partileder. Åkesson ønsker ikke å gå med på bruken av ordet «ultimatum».

- Jeg vil stille opp og forsøke felle regjeringen som jobber for økt innvandring, sier Åkesson.

Møtte veggen Etter innspillingen av programmet sendte Åkesson ut et brev til Sverigedemokraternas medlemmer, ifølge Expressen. Der beskriver han med egne ord hvordan det var å bli syk.

Aldri mer "Skavlan"! Fredrik Skavlans trakassering av SD-leder Jimmie Åkesson i kveldens program var en skam for NRK.... Posted by Christian Tybring-Gjedde on Friday, March 27, 2015

- Jeg møtte veggen, skriver Åkesson.

Partilederen har vært sykemeldt siden i fjor høst, men er tilbake i jobb i neste uke.

Dagbladet har foreløpig ikke lykkes å få en kommentar fra Tybring-Gjedde.

- Relevant Kommunikasjonssjef Hilde Ebeltoft-Skaugrud i NRK sier til Dagbladet at de mener det er journalistisk relevant å stille Åkesson kritiske spørsmål omkring klimaet i svensk politikk og om partiet han igjen skal lede.

FLERE GJESTER: Gunhild Stordalen (t.v.) var blant gjestene under talkshowet i går kveld. Foto: NRK / NTB scanpix Vis mer

- Han er langt fra den første politiker som får kritiske spørsmål i dette formatet, skriver hun i en e-post til Dagbladet.

- Jimmie Åkesson var klar over at intervjuet skulle handle om hans egen sykmelding og om Sverigedemokratenes politikk. Skavlan er et journalistisk basert program, alle Skavlans gjester er derfor også forberedt på kritiske spørsmål.